FI Euroopan unionin virallinen lehti C 230/2

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

(2006/C 230/02)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

5 artiklassa ja 17 artiklan 2 kohdassa tarkoitettu rekisteröintihakemus

”BRYNDZA PODHALAŃSKA”

EY nro: PL/PDO/005/0450/18.02.2005

SAN ( X ) SMM ( )

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia ja muita asianomaisia kehotetaan yksityiskohtaisten tietojen saamiseksi tutustumaan hakemuksen täydelliseen toisintoon, joka on saatavissa kansallisilta viranomaisilta ja Euroopan komissiolta (1).

1. Jäsenvaltion toimivaltainen viranomainen:

Nimi: Ministerstwo Rolnictwa i Rozwoju Wsi Osoite: ul. Wspólna 30 PL-00-930 Warszawa Puhelin: (48-22) 623 27 07 Faksi: (48-22) 623 25 03 Sähköposti: Jakub.Jasinski@minrol.gov.pl

2. Hakijaryhmittymä:

Nimi: Regionalny Związek Hodowców Owiec i Kóz Osoite: ul. Szaflarska 93 d/7 PL-34-400 Nowy Targ Puhelin: (48-18) 266 46 21 Faksi: (48-18) 266 46 21 Sähköposti: rzhoik@kr.home.pl Kokoonpano: tuottaja/jalostaja ( X ) muu ( )

3. Tuotelaji:

Luokka: 1.3 Juustot

4. Eritelmä (yhteenveto 4 artiklan 2 kohdan edellytyksistä)

4.1 Nimi: ”Bryndza Podhalańska”

4.2 Kuvaus: ”Bryndza Podhalańska” -juusto kuuluu pehmeisiin juoksutejuustoihin. Se on väriltään valkoista, kermanvalkoista tai vaaleanvihertävää. Maku on voimakas, suolainen tai hieman suolainen ja joskus hiukan hapan. ”Bryndza Podhalańska” -juustoa valmistetaan ainoastaan toukokuun ja syyskuun välisenä aikana.

Juuston kemiallinen koostumus: vesipitoisuus enintään 60 %, kuiva-aineen osuus vähintään 40 % ja rasvan osuus kuiva-aineesta vähintään 38 %.

4.3 Maantieteellinen alue: ”Bryndza Podhalańska” -juustoa valmistetaan Nowotarskin ja Tatrzańskin piirikunnissa sekä Żywieckin piirikunnassa seuraavissa kuudessa kunnassa: Milówka, Węgierska Górka, Rajcza, Ujsoły, Jeleśnia ja Koszarawa. Alueen perinteinen nimitys on Podhale, mistä myös juusto on saanut nimen ”Bryndza Podhalańska”. Koko tällä alueella on (juustonvalmistuksen kannalta) suotuisat luonnonolot, ja siellä asuu juustonvalmistajia, joilla on erityistiedot perinteisistä juustonvalmistusmenetelmistä. Näiden tekijöiden esiintyminen yhdessä tällä alueella luo edellytykset laadukkaan tuotteen valmistukselle.

4.4 Alkuperätodisteet: Käytössä on valvontajärjestelmä, joka takaa, että tuotteen valmistus tapahtuu sääntöjen mukaisesti, jolloin lopputuotteista tulee laadukkaita. ”Bryndza Podhalańska” -juuston tuottajista pidetään erityistä luetteloa. Juustoa saavat valmistaa ainoastaan tähän luetteloon kirjatut tuottajat. Tuottajat merkitsevät määrätyt tiedot ylös, minkä ansiosta on mahdollista jäljittää tuotteen valmistushistoria. Kukin tuottaja pitää tuotantopaikassa yllä rekisteriä, johon kirjataan tuotantoprosessia koskevat tiedot. Valvontaelin valvoo tuottajia ja suorittaa tarvittavat tarkastukset hyväksyttyjen suunnitelmien mukaisesti.

4.5 Valmistusmenetelmä: 1. vaihe — Raaka-aineen hankinta — Valmistuksessa käytetään Puolan vuoristolammasrotuun (Polska Owca Górska) kuuluvien lampaiden maitoa. Silloin harvoin kun käytetään lehmänmaitoa, se on peräisin Puolan punakarjan (Polska Krowa Czerwona) lehmistä. Jos lehmänmaitoa käytetään, sen osuus saa olla enintään 40 % valmistuksessa käytetyn maidon kokonaismäärästä.

2. vaihe — Juoksetteen lisääminen — maito juoksettuu.

3. vaihe — Saostuminen — kun maitoon on lisätty juoksetetta, se alkaa saostua ja muodostuu juustorakeita.

4. vaihe — Juustorakeet hajotetaan.

5. vaihe — Juustorakeiden saostuminen — hera erottuu juustorakeista.

6. vaihe — Heran poistaminen — hera poistetaan.

7. vaihe — Valuttaminen — juustomassa kootaan yhteen ja jätetään valumaan.

8. vaihe — Juuston kypsyminen ja fermentoituminen.

9. vaihe — Fermentoitunut juusto murennetaan pieniksi paloiksi.

10. vaihe — Sekoittaminen — murennettuun juustoon sekoitetaan suolaa — Näin syntyy juusto, jota sen ainutlaatuisten raaka-aineiden ja ainoastaan Podhalen alueella tunnetun ja käytetyn perinteisen valmistusmenetelmän vuoksi kutsutaan nimellä ”Bryndza Podhalańska”.

4.6 Yhteys maantieteelliseen alkuperään:

Historiallinen yhteys

Tämän Podhalen alueelta peräisin olevan juuston valmistusperinteestä ja merkityksestä ovat osoituksena sitä koskevat maininnat kirjallisuudessa sekä maanomistajien antamissa käskyissä ja kuninkaallisissa asetuksissa. Vanhimmat tällaiset maininnat ovat peräisin vuodelta 1527. On myös olemassa lukuisia mainintoja siitä, että kyseistä juustoa on käytetty tällä alueella maksuvälineenä tai että sen avulla on voitu suorittaa ainakin osa vaadituista veroista (1683). Kirjallisuudessa esiintyy myös runsaasti kuvauksia juuston valmistusmenetelmästä sekä mainintoja sen hinnasta eri vuosina. Lampaanmaitojuustojen valmistus oli vuosisatojen ajan erottamaton osa lampaankasvatustoimintaa Podhalen alueella. Paimenet siirtyivät lammaslaumojen mukana ylös vuorille muutamaksi kuukaudeksi. Tuona aikana he elivät lähes yksinomaan lampaanmaidolla ja siitä valmistetuilla tuotteilla. Tieto ”Bryndza Podhalańska” -juuston valmistusmenetelmästä ja siihen liittyvistä periaatteista siirtyi sukupolvelta toiselle, kunnes siitä tuli alueen tuottajille ominainen taito. ”Bryndza Podhalańska” on ainutlaatuinen tuote, joka on syntynyt, kun on yhdistetty luonnolliset tekijät, erityiset valmistustaidot ja perinteinen resepti.

Luonnollinen yhteys:

”Bryndza Podhalańska” -juusto valmistetaan lampaanmaidosta, joka on peräisin Polska Owca Górska -rotuun kuuluvista lampaista. Lisäksi voidaan käyttää lehmänmaitoa, joka on peräisin Puolan punakarjan (Polska Krowa Czerwona) lehmistä. Puolan punakarja on alkuperäinen puolalainen karjarotu. Kyseinen lammasrotu puolestaan liittyy kiinteästi Podhalen alueen ja sen asukkaiden historiaan ja perinteisiin. Lopputuotteen laatuun vaikuttaa myös alueen erittäin rikas ja monipuolinen kasvillisuus. Siihen kuuluu ainoastaan Podhalen alueella esiintyviä kotoperäisiä lajeja, jotka muodostavat vehmaita niittyjä ja laitumia.

Erikoislaatuinen kasvillisuus vaikuttaa juustonvalmistuksessa käytettävän maidon laatuun. ”Bryndza Podhalańska” -juuston erityinen, ainutlaatuinen maku syntyy, kun laadukkaaseen raaka-aineeseen yhdistyy tuottajien tieto ja kokemus.

4.7 Valvontaelin:

Nimi: Inspekcja Jakości Handlowej Artykułów Rolno-Spożywczych (Maatalouselintarvikkeiden laadun valvonta) Osoite: ul. Wspólna 30 PL-00-930 Warszawa Puhelin: (48-22) 623 29 00 Faksi: (48-22) 623 29 98 (48-22) 623 29 99 Sähköposti: —

4.8 Merkinnät: Rekisteröityyn tuotteeseen merkitään suojatun alkuperänimityksen symboli. Myyntiin tarkoitettujen tuotteiden pakkauksessa on oltava nimen ”BRYNDZA PODHALAŃSKA” lisäksi tuotteen logo tai logo ja maininta ”Chroniona Nazwa Pochodzenia” (suojattu alkuperänimitys). Pakkauksessa voidaan käyttää myös lyhennettä ”Ch.N.P”.

4.9 Kansalliset vaatimukset: —

(1) Euroopan komissio, Maatalouden ja maaseudun kehittämisen pääosasto, Maataloustuotteiden laatupolitiikan yksikkö, B-1049 Bryssel.